เล่นแชร์
โดย...ชัตน์วรี shewarat@hotmail.com
5 พ.ค. 2559

โดย...ชัตน์วรี [email protected]
“การเล่นแชร์” ถือว่าเป็นการระดมเงินทุนรูปแบบหนึ่งที่สมาชิกร่วมกันลงขัน เช่น ต้องการเงิน 1 แสนบาท ก็จะระดมทุนจากคนรู้จัก เช่น รวมกัน 10 คนตั้งเป็นวงแชร์ขึ้นมา โดยลงเงินคนละ 1หมื่นบาท หลังจากนั้น ทุกๆ เดือน ลูกแชร์ที่เหลือจะผลัดกันประมูลหรือเปียแชร์เพื่อแย่งกันยืมเงินก้อนใหญ่บ้าง โดยใครเสนอดอกเบี้ยให้สูงสุดก็จะชนะในเดือนนั้นไป
การเล่นแชร์นั้นไม่ได้ผิดกฎหมายแต่อย่างใด หากไม่ได้ทำอะไรเกินกว่าที่ พ.ร.บ.การเล่นแชร์ พ.ศ. 2534 (มาตรา 6) ห้ามมิให้นายวงแชร์ (เท้าแชร์) 
(1) เป็นนายวงแชร์ หรือจัดให้มีการเล่นแชร์มีจำนวนวงแชร์ รวมกันมากกว่า 3 วง 
(2) มีจำนวนสมาชิกวงแชร์รวมกันทุกวงมากกว่า 30 คน 
(3) มีทุนกองกลางต่อหนึ่งงวดรวมกันทุกวงเกิน 3 แสนบาท
(4) นายวงแชร์ไม่ได้รับประโยชน์ตอบแทนอย่างอื่น นอกจากสิทธิที่จะได้รับทุนกองกลางในการเข้าร่วมเล่นโดยไม่ต้อง เสียดอกเบี้ย
ทั้งนี้ หากฝ่าฝืนมีความผิดทางอาญาต้องระวางโทษจำคุกไม่เกิน6เดือน หรือปรับไม่เกิน 1 แสนบาท หรือทั้งจำทั้งปรับ